stanford-oval/wikipedia huggingface dataset:
Gunborg
Nimipäivät

Gunborg-nimi lisättiin suomenruotsalaiseen almanakkaan vuonna 1950. Nimipäivä oli alun perin 23. toukokuuta, mutta vuodesta 1995 lähtien se on ollut 21. syyskuuta.
Ruotsissa Gunborgin nimipäivää on vuodesta 1901 alkaen vietetty 3. maaliskuuta. Se oli Gunborgin nimipäivä myös suomenkielisessä Luulajan almanakassa vuosina 1901–1918.
Tunnettuja Gunborgeja

Gunborg Hancock (1912–2024), pitkäikäinen suomenruotsalainen
Aiheesta muualla

Etunimien taivutus: Gunborg (Kotimaisten kielten keskuksen verkkojulkaisu)
Ujazd (täsmennyssivu)

Ujazd on seuraavien puolalaisten paikkakuntien nimi:
Ujazd, kaupunki Opolen voivodikunnassa
Ujazd, kunta Łódźin voivodikunnassa
Ujazd, kunta Opolen voivodikunnassa
Ujazd, kylä Ala-Karpatian voivodikunnassa
Ujazd, kylä Ala-Sleesian voivodikunnassa
Ujazd, kylä Gnieznon piirikunnassa Ison-Puolan voivodikunnassa
Ujazd, kylä Grodziskin piirikunnassa Ison-Puolan voivodikunnassa
Ujazd, kylä Poddębicen piirikunnassa Łódźin voivodikunnassa
Ujazd, kylä Tomaszówin piirikunnassa Łódźin voivodikunnassa
Ujazd, kylä Świętokrzyskien voivodikunnassa
Ujazd, kylä Bochnian piirikunnassa Vähä-Puolan voivodikunnassa
Ujazd, kylä Krakówin piirikunnassa Vähä-Puolan voivodikunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ujazd”, voi hakea sivunnimihaulla, laajalla sivunnimihaulla tai tekstihaulla.
Fireman’s Dance

Fireman’s Dance (harvoin myös Palomiehen Tanssi) on yhdysvaltalainen kansantanssi.
Sitä tanssitaan solissa, joissa on parillinen määrä pareja, yleensä 4 paria. Solat muodostavat piirin niin, että rivien mennessä toistensa lävitse vastaan tulee uusi, vastakkaiseen suuntaan kulkeva rivi. Oma pari on vieressä. Kuten monista muista tansseista, myös Fireman’s Dancesta on olemassa muunnoksia.
Aiheesta muualla

Tanssiohje
Video tanssista
Kalininin ydinvoimalaitos

Kalininin ydinvoimala sijaitsee Tverin alueen Udomljassa.
Venäjän läntisimpien ydinvoimaloiden sijainti.  (Katso)
Rakenteilla oleva voimala
Toiminnassa oleva voimala

Toiminnassa olevissa ydinvoimalaitoksissa voi olla myös rakenteilla olevia tai suljettuja voimalayksiköitä.
Kalininin ydinvoimalaitos (ven. Калининская АЭС, Kalininskaja AES) on Keski-Venäjällä Tverin alueella lähellä Udomljan kaupunkia sijaitseva ydinvoimalaitos. Sen omistaa Rosenergoatom. Moskovasta 260 km luoteeseen ja Pietarista 320 km kaakkoon sijaitseva ydinvoimalaan kuuluu neljä 1 000 megawatin VVER-1000-painevesireaktoria.
Voimalan neljäs yksikkö kytkettiin verkkoon marraskuussa 2011. Ydinvoimalan neljä 85 metrin korkuista jäähdytystornia ovat alueen maamerkkejä.
Historia

Tekninen suunnitelma valmistui 1972, aluetta alettiin raivata 1974, ja seuraavana vuonna ensimmäisen reaktorin (KAL-1) varsinaiset rakennustyöt alkoivat. Työt saatiin päätökseen 1983. Operatiivinen kytkentä sähkeverkkoon tehtiin 9. toukokuuta 1984  ja täyden 1000 MW:n tuotantotehonsa ensimmäinen reaktori saavutti 12. kesäkuuta 1984.[lähde? ]
Toisen reaktorin (KAL-2) rakentaminen aloitettiin marraskuussa 1981, yksikkö kytkettiin sähköverkkoon joulukuussa 1986 ja täysi tuotantoteho saatiin käyttöön huhtikuussa 1987.[lähde? ]
Kolmannen reaktorin (KAL-3) rakennustyöt alkoivat lokakuussa 1985, ja se otettiin käyttöön joulukuussa 2004.
Neljännen reaktorin (KAL-4) rakentaminen alkoi 1986 mutta keskeytyi ja käynnistyi uudestaan vasta 2006. Se valmistui ja kytkettiin verkkoon 24. marraskuuta 2011.
Kuvia

Vie hiiri tai osoitin kuvan päälle selityksen saamiseksi.
Kalininin ydinvoimalaitos ilmakuvassa. Neljä höyryävää jäähdytystornia näkyy selvästi. Neljä pääosin sinistä reaktoriyksikköä on niistä vasemmalla.
Kalininin ydinvoimalaitosta katutasolta.
Aiheesta muualla

Kuvia tai muita tiedostoja aiheesta Kalininin ydinvoimalaitos Wikimedia Commonsissa
Kalininin ydinvoimala (Arkistoitu – Internet Archive) (venäjäksi)
Kalininin ydinvoimala (Arkistoitu – Internet Archive) (englanniksi)
Żerniki

| Żerniki |
| --- | --- |

 fiŻerniki 
 50°45′18″N, 20°24′11″E 
Väestö
Väkiluku (2011):  281
Żerniki on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kahdeksan kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Żernikissa asui 281 asukasta.
Käännös suomeksi
Evangelical Christian Publishers Association

| Evangelical Christian Publishers Association |
| --- | --- |
Perustettu:  1974
Tyyppi:  etujärjestö
Toimiala:  kristillinen kustannustoiminta
Kotipaikka:  Phoenix, Arizona, Yhdysvallat
Toiminta-alue:  maailmanlaajuinen
Puheenjohtaja:  Jeff Crosby
Aiheesta muualla
Sivusto
Infobox OKNimi-testi OK: 
Evangelical Christian Publishers Association (lyh. ECPA) on vuonna 1974 perustettu kansainvälinen yleishyödyllinen etujärjestö. Järjestö koostuu yrityksistä, jotka osallistuvat kristillisen sisällön julkaisemiseen ja jakeluun maailmanlaajuisesti. ECPA tarjoaa jäsenilleen verkostoitumista, koulutusta, tietoa ja edunvalvontaa. Järjestön puheenjohtaja on Jeff Crosby.
Järjestön tarkoitus on varustaa jäseniään, jotta he voivat tehdä tunnetuksi kristillistä sanomaa. Järjestö pyrkii parantamaan alan pääsyä markkinoille, tietoisuutta, koulutusta, asiantuntemusta ja konsultointia, tietoa ja tarjota vertaistukea. Järjestö edustaa maailmanlaajuisesti 280 evankelisen kristillisen kirjallisuuden kustantajaa.
Palkinnot

ECPA jakaa säännöllisesti palkintoja ja tunnustuksia eri kategorioissa:
Kristillinen kirjallisuuspalkinto jaetaan 12:ssa tietokirjallisuuden kategoriassa.
Christy-palkinto jaetaan 9:ssä kaunokirjallisuuden kategoriassa
Amplify-palkinto jaetaan Christy-palkinnon ehdokkaille.
Top Shelf Book-palkinto jaetaan parhaille kirjojen ja Raamattujen muotoilulle.
Milestone Sales-palkinnollatunnustetaan merkittävät myyntisaavutukset
Kristilliset bestseller-listat julkaistaan kuukausittain 15 kategoriassa.
Tämän lisäksi ECPA julkaisee ReadGoodBooks.com-sivustolla alan myydyimpiä ja palkituimpia teoksia.
Johannes ja Pirkale

Johannes ja Pirkale valmiina seikkailuihin.
Johannes ja Pirkale (ranskaksi Johan et Pirlouit) on sarjakuva, jonka loi belgialainen sarjakuvapiirtäjä Peyo (Pierre Culliford) vuonna 1952. Sarjakuva ilmestyi belgialaisessa Le Journal de Spirou -lehdessä. Tarinat julkaistiin albumeina, joita ehti ilmestyä 13 kappaletta ennen Peyon kuolemaa.
Johannes ja Pirkale seikkailevat keskiajan Euroopassa. Johannes on kuninkaan uskollinen palvelija ja hänellä on apurinaan lyhyenläntä, kiivasluontoinen Pirkale, joka ratsastaa vuohella nimeltä Esmeralda.
Vuonna 1958 tarinassa Kuusistrumffinen huilu ilmestyivät sivuhahmoiksi pienet siniset strumffit (schtroumpfs), jotka saivat pian oman sarjakuvansa.
Historia

Johannes ja Pirkale oli Peyon suosikkisarja ja hän piirsi sitä itse ilman studionsa apua.
Suomalaisille lukijoille Johannes ja Pirkale sekä strumffit tulivat tutuiksi sarjakuvalehdistä Ruutu ja Non Stop. Non Stopin kannessa oli lehden logon vieressä kuva Pirkaleesta Esmeraldan selässä. Strumffeista on Suomessa käytetty myös nimityksiä muffet ja smurffit.
Johanneksen ja Pirkaleen seikkailuja ovat Peyon kuoleman jälkeen jatkaneet muut Studio Peyon kirjoittajat ja piirtäjät. Yvan Delporte, Thierry Culliford ja Alain Maury on merkitty tekijöiksi suomeksikin julkaistuihin albumeihin Korpin lauma (Semic 1995, La horde du Corbeau 1994) ja Rotkovuoren trubaduurit (Semic 1996, alk. Les troubadours de Roc à Pic 1995). Albumeja on ilmestynyt edelleen lisää.
Peyon Johannes ja Pirkale -albumit

Le château de Basenhau 1954
Le maitre de Roucyboeuf 1954
Le lutin du bois aux roches 1955
La pierre de lune 1956
Le serments des Vicking 1957
La source des Dieux 1957, Jumalten lähde (Non Stop 6-8/1976)
La fleche noire 1959, Musta nuoli (Non Stop 3-6/1977, albumi Otava 1979)
Le sire de Montrésor 1960, Aarnihovin valtias (Ruutu 1-9, 1975)
La flute a six schtroumphfs 1960, Kuusistrumffinen huilu (Ruutu 23-29/1975, albumi Otava 1977)
La guerre des sept fontaines 1961, Seitsemän Lähteen sota (Non Stop 23-25/1976, albumi Otava 1978, uusi painos 2009)
L'anneau des Castellac 1962, Järvilinnan sormus (Non Stop 20-22/1977, albumi Otava 1979)
Le pays maudit 1964, Strumffien maa (Non Stop 5-10/1975, albumi Otava 1978)
Le sortilège de Maltrochu 1970, Sysivuoren kirot (Ruutu 5-16 1974, albumi Otava 1977)
Flauryn Johannes ja Pirkale -albumit

14: La horde du corbeau 1994
15: Les troubadours de Roc-à-Pic 1995
16: La nuit des sorciers 1998
17: La Rose des sables 2001
Aiheesta muualla

Johannes ja Pirkale. Kimmo Lakoman sarjakuvasivut.
Johan et Pirlouit (Arkistoitu – Internet Archive). Dupuis. (ranskaksi)
Jaap van Lagen

| Jaap van Lagen |
| --- | --- |
 Jaap van Lagen vuonna 2009.
Henkilötiedot
Syntynyt: 22. joulukuuta 1976 (ikä 47)
Kansalaisuus:   Alankomaat
    
Jaap van Lagen (s. 22. joulukuuta 1976 Ede) on alankomaalainen moottoriurheilija. Hän on kilpaillut urallaan Formula Renault 3.5 -sarjassa ja voittanut Eurocup Mégane Trophy -sarjan mestaruuden. Hän on kilpaillut myös World Touring Car Championship -sarjassa.
Ura

Van Lagen aloitti kilpauransa vuonna 1999. Vuosina 2000-2002 van Lagen ajoi Formula Ford Benelux -sarjassa voittaen kahdesti mestaruuden. Vuonna 2003 van Lagen voitti Saksan Formula Volkswagen -sarjan mestaruuden. Vuonna 2004 van Lagen kilpaili Formula Renault V6 Eurocup -sarjassa sijoittuen seitsemänneksi. Vuonna 2005 van Lagen ajoi Formula Renault 3.5 -sarjassa sijoittuen sarjapisteissä yhdeksänneksi. Vuonna 2006 van Lagen siirtyi Eurocup Mégane Trophy -sarjaan voittaen sarjan mestaruuden.
Vuosina 2008-2009 van Lagen ajoi World Touring Car Championship -sarjassa Ladalla. Hän ei saavuttanut pisteitä. Vuonna 2015 van Lagen palasi sarjaan ajaen jälleen Ladalla ja saavutti 16 pistettä.
Vuodesta 2007 lähtien van Lagen on kilpaillut Porsche Supercup -sarjassa. Paras sijoitus hänellä on sarjan neljäs sija vuonna 2010.
Aiheesta muualla

Jaap van Lagen Driver Databasessa
Jaap van Lagen WTCC -sarjassa Ladan ratissa vuonna 2008.
Bisoprololi

| --- | --- |

Bisoprololi
Systemaattinen (IUPAC) nimi
(RS)-1-[4-[2-(1-metyylietoksi)etoksimetyyli] fenoksi]-3-(1-metyylietyyliamino)propan-2-oli
Tunnisteet
CAS-numero: 66722-44-9
ATC-koodi: C07AB07
PubChem CID: 2405
DrugBank: APRD00257
Kemialliset tiedot
Kaava: C18H31NO4 
Moolimassa: 325.443 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 100 °C
Farmakokineettiset tiedot
Hyötyosuus: > 90 %
Proteiinisitoutuminen: 30%
Metabolia: hepaattinen (CYP2D6, CYP3A4)
Puoliintumisaika: 9–12 tuntia
Ekskreetio: renaalinen
Terapeuttiset näkökohdat
Raskauskategoria:  C(AU) 
Reseptiluokitus:  reseptivalmiste (FI)  
Antotapa: oraalinen
Bisoprololi (kauppanimi mm. Emconcor) on selektiivisten beetasalpaajien ryhmään kuuluva lääkeaine, jota käytetään pääasiallisesti sydänsairauksien ja korkean verenpaineen hoitoon. Tarkemmin, bisoprololi on kardioselektiivinen tyypin β1 adrenergisten reseptorien toiminnan estäjä. Lääke estää adrenaliinin ja noradrenaliinin vaikutuksia elimistössä, ja laskee siten verenpainetta sekä hidastaa sydämen lyöntitiheyttä vähentäen myös sen työtaakkaa. Lääke ehkäisee myös sydänlihaksen niukasta hapensaannista johtuvaa puristavaa rintakipua eli angina pectorista.
Käyttöaiheet

Bisoprololin alkuperäinen myyntiluvan mukainen käyttöaihe on kohonneen verenpaineen hoito. Lääkettä käytetään myös yleisesti sydämen vajaatoiminnan hoitoon, eteisvärinän hoitoon ja angina pectoriksen lievittämiseen.
Vaikutusmekanismi

Bisoprololin fysiologisia vaikutuksia ovat sydämen syketason lasku, sydämen supistusvoimakkuuden heikkeneminen (negatiivinen inotrooppinen vaikutus), sekä verenpaineen lasku. Yhdessä nämä vähentävät sydämen työtaakkaa, ja bisoprololin onkin osoitettu vähentävän kuolleisuutta esimerkiksi sydämen vajaatoimintaa sairastavien potilaiden kohdalla.
Bisoprolin vaikutukset syntyät sen kyvystä toimia β1-reseptoreja salpaavana antagonistina. Sydämen toimintaa säätelevät β1-reseptorit vaikuttavat esimerkiksi sydämen supistusvoimaan ja syketaajuteen, jolloin korkeampi β1-aktiivisuus lisää sydämen työkuormaa. Vähentämällä β1-aktiivistuutta bisoprololi puolestaan vähentää sydämen työmäärää, ja siten esimerkiksi sydänlihaksen hapenkulutusta.
Bisoprololi on vaikutukseltaan erittäin sydänselektiivinen, eli sen kyky salvata β -reseptoreja ei vaikuta merkittävissä määrin muuhun elimistöön, kuin sydän ja verenkertoelimistöön.
Farmakokinetiikka > Imeytyminen

Bisoproli imeytyy tehokkaasti ruoansulatuskanavasta ja sen hyötyosuus suun kautta annosteltuna on noin 90 %. Ruoka ei vaikuta bisoprololin imeytymiseen, ja lääke voidaan annostella ruokailuista riippumatta. Lääkkeen huippupitoisuus saavutetaan 2-4 tunnin kuluttua annostelusta ja vakaan pitoisuuden tila saavutetaan yleensä noin 5 vuorokautta kestäneen päivittäisen lääkkeen käytön jälkeen.
Farmakokinetiikka > Metabolia

Bisoproli metaboloituu hapettavien metaboliareittien kautta. CYP3A4 on tärkein metaboliaan osallistuva entsyymi. Kaikki tärkeimmät metaboliitit ovat farmakologisesti inaktiivisia. Metabolia ei ole stereoselektiivistä, eli bisoprololin molemmat stereoisomeerit metaboloituvat yhtä tehokkaasti ja samojen metaboliareittien mukaisesti.
Farmakokinetiikka > Eliminaatio

Bisoprololi poistuu kehosta lähes yksin omaan renaalisesti, eli munuaisten virtsaan suodattamana. Bisoprololista noin 50 % erittyy munuaisten kautta muuttumattomana lääkeaineena. Lähes puolet annoksesta erittyy virtsaan inaktiivisina metaboliitteina. Alle 2 % annoksesta poistuu ulosteen mukana. Annoksen puoliintumisaika terveellä väestöllä, jonka munuaistoiminta on normaalia, on 10-12 tuntia. Munuaisten vajaatoiminta pidentää puoliintumisaikaa merkittävästi.
Haittavaikutukset ja toksisuus

Bisoprololin yleisimpiä haittavaikutuksia (esiintyy enintään 1 käyttäjällä 10:stä) ovat väsymys, voimattomuus, raajojen kylmyydentunne tai tunnottomuus tai ruoansulatuskanavan vaivat kuten pahoinvointi, ripuli tai ummetus. Vakavampia haittavaikutuksia ovat esimerkiksi sydänrytmin hidastuminen tai muuttuminen epäsäännölliseksi ja sydämen vajaatoiminnan paheneminen.
Yliannostustapauksissa tai hankalien sydämeen liittyvien haittavaikutusten ilmaantuessa potilasta saatetaan hoitaa esimerkiksi glukagonilla, atropiinilla tai nesteytyksellä. Bisoproli ei ilmeisesti poistu tehokkaasti dialyysillä.
Aiheesta muualla

KEGG: Bisoprolol (englanniksi)
ChemBlink: Bisoprolol (englanniksi)
Beetasalpaajat
| --- | --- |
Epäselektiiviset beetasalpaajat:   alprenololi  bopindololi  bupranololi  karteololi  kloorianololi  mepindololi  nadololi  oksprenololi  penbutololi  pindololi  propranololi  sotaloli  tertatololi  timololi 
β1-selektiiviset salpaajat:   asebutololi  atenololi  betaksololi  bevantololi  bisoprololi  epanololi  esmololi  metoprololi  nebivololi  praktololi  s-atenololi  seliprololi  talinololi 
β2-selektiiviset salpaajat:  butoksamiini
Beeta- ja alfasalpaajat:   karvediloli  labetaloli
James MacDonough

| James MacDonough |
| --- | --- |
 James MacDonough Megadethissa 2005.
Henkilötiedot
Ammatti:  muusikko
Muusikko
Aktiivisena:  1995–
Tyylilajit:  heavy metal, thrash metal, hard rock, speed metal, power metal
Soittimet:  bassokitara
Yhtyeet:  Iced Earth (1996–2000, 2001–2004) Megadeth (2004–2006)
Aiheesta muualla
www.jamesmacdonough.net
  [ Muokkaa Wikidatassa ] [ ohje ]  
James MacDonough on yhdysvaltalainen basisti, joka oli Megadethin basistivuosina 2004–2006. Hän on toiminut myös yhtyeissä Iced Earth ja Nevermore [lähde? ].
Diskografia

Iced Earth
Days of Purgatory – 1997
Something Wicked This Way Comes – 1998
The Melancholy E.P. (Limited Edition) – 1999
Alive in Athens – 1999
The Melancholy E.P. – 2001
Dark Genesis – 2001
Tribute to the Gods – 2002
The Reckoning (single) – 2003
The Glorious Burden – 2004
Megadeth
Arsenal of Megadeth (DVD) – 2006
Gigantour (CD & DVD) – 2006
That One Night: Live in Buenos Aires (CD & DVD) – 2007
Aiheesta muualla

James MacDonough Encyclopaedia Metallumissa (englanniksi)
Iced Earth
| --- | --- |
Studioalbumit:   Iced Earth  Night of the Stormrider  Burnt Offerings  The Dark Saga  Days of Purgatory  Something Wicked This Way Comes  Horror Show  Dark Genesis  Tribute to the Gods  The Glorious Burden  The Blessed and the Damned  Framing Armageddon  The Crucible of Man  Dystopia  Plagues of Babylon  Incorruptible  A Narrative Soundscape 
EP:t:   Enter the Realm  The Melancholy E.P.  The Reckoning  Overture of the Wicked  I Walk Among You 
Livealbumit:   Alive in Athens  Live in Ancient Kourion
Niziny

| Niziny |
| --- | --- |
 fiNiziny 
 50°40′44″N, 20°30′50″E 
Väestö
Väkiluku (2011):  41
Niziny on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan kylässä asui 41 asukasta.
Käännös suomeksi
Mzurowa

| Mzurowa |
| --- | --- |
 fiMzurowa 
 50°43′16″N, 20°20′38″E 
Väestö
Väkiluku (2011):  550
Mzurowa on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin yhdeksän kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Mzurowassa asui 550 asukasta.
Käännös suomeksi
Meritta Veilleux

Meritta Koivisto, tunnetaan myös kirjailijanimellä Meritta Veilleux, (s. 14. joulukuuta 1955 Kouvola) on suomalainen kirjailija, kansainvälisesti palkittu elokuvakäsikirjoittaja, ohjaaja ja näytelmäkirjailija.
Koivisto opiskeli ja asui Tukholmassa 1978–1984 ja Yhdysvalloissa, Berkeleyssä (1985–1986) ja Los Angelesissa (1986–1994). Sittemmin hän on asunut Helsingissä.
Tausta

Koivisto kirjoitti ylioppilaaksi vuonna 1977 Torkkelin lukiosta Kouvolasta. Koivisto opiskeli 1970-luvun lopulla kasvatustieteitä Tukholman yliopistossa, mutta siirtyi opiskelemaan matemaattisia aineita kielivaikeuksien takia ja suoritti insinöörin tutkinnon 1984 Stockholms Tekniska Institutessa, jossa suoritti yhteispohjoismaisen teknillisten korkeakoulujen betonikonstruktioiden loppukokeen.[lähde? ]
Koivisto muutti pian valmistumisen jälkeen Yhdysvaltoihin opiskelemaan William Shakespearen draamoihin keskittyvään brittiläiseen yksityiskouluun Drama Studio Londoniin, josta valmistui 1986. Sen jälkeen hän opiskeli ohjausta ja käsikirjoitusta Kalifornian yliopistossa ja elokuva- ja TV-tutkimusta, viestintää ja sosiaalipsykologiaa Helsingin yliopistossa.[lähde? ]
Koivistolta on julkaistu seitsemän romaania, joista hän kirjoitti neljä suoraan ääni- ja e-kirjaksi Storytelille. Avain kustantamo julkaisee niistä Harriet Jaatinen- trillerisarjaa painettuna kirjana.
Koivisto oli valitsijaraadin jäsen "vuoden paras äänikirja jännäri- ja dekkari" -kategoriassa, Storytel Awardsissa vuonna 2022.
Tuotanto > Romaanit

Koivisto on julkaissut kolme romaania. Koiviston esikoisromaani on Englantiin sijoittuva Lontoolainen rakastaja (Otava 2006). Se ilmestyi vironkielisenä laitoksena 2007 (Varrak). Hänen toisen teoksensa Poissa julkaisi Avain 2011. Koivistolta on myös julkaistu laajasti novelleja eri lehdissä.[lähde? ]
Vuonna 2017 Koivisto julkaisi romaanin Sovinto kirjailijanimellä Meritta Veilleux. Romaanin kustantajana oli Aviador Kustannus.
Avain Kustantamo julkaisee Harriet Jaatinen -trillerisarjan painettuna kirjana ja Sukulainen, joka on osa 1 ilmestyi sieltä 2023 ja Suojelija ilmestyy Avaimelta painettuna kirjana elokuussa 2024.
Tuotanto > Televisio ja elokuvat

Yhdysvaltojen vuosinaan Koivisto toimitti Los Angelesista käsin reportaaseja ja dokumentteja Ylelle muun muassa Ajankohtaiselle kakkoselle ja MTV:lle.[lähde? ] Vuonna 1993 hän ohjasi lyhytelokuvan Balthazars’ Funeral, joka valittiin Yhdysvalloissa ehdokkaaksi elokuva-akatemian, Academy of Motion Picture Art and Science Awards, lyhytelokuvien ohjaussarjaan 1994, mutta jäi vaille finalistipaikkaa.
Koiviston englanniksi kirjoittaman pitkän elokuvan käsikirjoitus A Personal Matter sai kunniakirjan 1997 The Lone Star Screenplay Competition -kilpailussa Yhdysvalloissa.[lähde? ]
Suomessa Koivisto käsikirjoitti ja ohjasi lyhytelokuvan Ampiaspaini 2000 (Wrestling With A Bee). Elokuva voitti Sveitsin Winterthurin kansainvälisen lyhytelokuvafestivaalin pääpalkinnon ja Sinisen Meren elokuvafestivaalin 1. palkinnon. Ranskalais-saksalainen televisiokanava ARTE Cinema osti sen esitysoikeudet. Elokuvaa on esitetty Ylellä ja laajasti kansainvälisillä elokuvafestivaaleilla. Sen tuotti Kroma Productions.[lähde? ]
Tuotanto > Näytelmät

Koiviston englanniksi kirjoittama näytelmä Privacy oli kunniamainittu finalisti kansainvälisessä kirjoituskilpailussa New Century Writers Awards vuonna 2002.
Tuotanto > Äänikirjat

Koivisto julkaisi marraskuussa 2018 Storytel-äänikirjapalvelussa 10-osaisen äänikirjasarjan Joka tuulta rakastaa, joka on psykologinen trilleri pienen pojan katoamisesta Helsingissä. Sarja sijoittuu keskustaan sekä Vanhankaupunginkosken ja Arabianrannan maisemiin.
Vuonna 2020 Koivisto julkaisi Harriet Jaatinen -trillerisarjan ensimmäisen osan, jonka nimi on Sukulainen. Se oli ilmestymisvuonnaan suosituib Storytel Original -äänikirja. Syksyllä 2021 ilmestyi Storytelissä äänikirjana sarjan toinen osa Suojelija Sanna Majurin lukemana.
Koiviston uusin äänikirja on Perijä, rikosromaani, Storytel Original, Storytel, 2023, Harriet Jaatinen -trillerisarjan osa 3.
Tuotanto > Muuta

Vieraileva puhuja, Subtext in Script Writing, Elokuvaosasto, Chapman University, Kalifornia, 2018
Vieraileva puhuja, Creative Writing, Columbia University, New York 2011
Mokrsko Dolne

| Mokrsko Dolne |
| --- | --- |

 fiMokrsko Dolne 
 50°40′52″N, 20°26′20″E 
Väestö
Väkiluku (2011):  253
Mokrsko Dolne on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Mokrsko Dolnessa asui 253 asukasta.
Käännös suomeksi
Wólka Kawęcka

| Wólka Kawęcka |
| --- | --- |
 fiWólka Kawęcka 
 50°41′49″N, 20°25′12″E 
Väestö
Väkiluku (2011):  118
Wólka Kawęcka on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Wólka Kawęckassa asui 118 asukasta.
Käännös suomeksi
Hetkiä Kalliossa

| Hetkiä Kalliossa |
| --- | --- |

Kestoaika:  5 min
Alkuperämaa:   Suomi
Verkko:  Yle TV2
Tuotantokausia:  2
Jaksoja:  8
Tuotanto
Tuottaja(t):  Markku Mastomäki
Ohjaaja(t):  Joonas Josefsson
Tuotantoyhtiö(t):  Yle Kulttuuri ja viihde
Aiheesta muualla
IMDb
Hetkiä Kalliossa on suomalainen Yleisradion musiikkiohjelma. Ohjelmassa Anssi Kela musisoi vaihtuvan vieraan kanssa kalliolaisessa yksiössä. Ohjelmaa esitetään Yle TV2:ssa sekä yle.fi/musiikki -sivustolla.
Ohjelman alkuperäisidean takana ovat Anssi Kela, Joonas Josefsson ja Markku Mastomäki. Visuaalisen tyylin ovat luoneet Joonas Josefsson, Jarmo Loikkanen ja Hannu Kettunen.
Jaksot

| Jakso | Vieras | Esitetty kappale ja alkuperäisesittäjä |
| --- | --- | --- |
| 1. | Jukka Poika | ”Come as You Are” (Nirvana) |
| 2. | Janna | ”Kun olet poissa” (Eppu Normaali) |
| 3. | Irina | ”Ai ai ai” (Pave Maijanen) |
| 4. | Eero Raittinen | ”Purple Rain” (Prince) |
| 5. | Tuure Kilpeläinen | ”Jos mä oon oikee” (Sanni) |
| 6. | Aino Venna | ”Mun sydämellä on kypärä” (Samuli Edelmann) |
| 7. | Jonna Tervomaa | ”Tupaakka, viina ja villit naiset” (Dave Lindholm) |
| 8. | P-K Keränen | ”Jos sä tahdot niin” (Hector) |
Työryhmä

Joonas Josefsson (ohjaus ja käsikirjoitus)
Jarmo Loikkanen (kuvaus ja leikkaus)
Hannu Kettunen (kuvaus)
Petri Hårdh (äänitys)
Risto Salo (tuotantokoordinaattori)
Oona Kauste (maskeeraus)
Heidi Klaavuniemi (maskeeraus)
Markku Mastomäki (tuottaja)
Ilse Jauhiainen (värimäärittely)
Marcus Lönnqvist (värimäärittely)